《卜算子慢·畿辅先哲祠看残花，用张子野韵》
清代·夏孙桐

閒居独赋，芳事易阑，忽忽早惊春晚。隔巷珍丛，误了钿车迎面。

迟盻。恰当门、柳线舒青眼。似绊著轻飔，不把残红，随雾飘散。

绿野留池馆。又代谢云烟，种桃人远。香火销沈，冷锁碎苔尘满。

谁遣。吊荒祠、顿觉风流断。只剩得、花前病客，梦春明曾见。

作者简介：宇闰枝，晚号闰庵。出身书香世家。光绪壬午举人，壬辰进士，翰林院编修。戊戌、癸卯两充会试同考官，庚子、辛丑简任四川、广东乡试副主考。丁末，出任浙江湖州知府。民国初，夏应聘入都，纂修清史稿。徐世昌辑清儒学案、晚晴簃诗汇，夏孙桐曾主其事。夏是近代著名词人，著有悔龛词。诗作有观所尚斋诗存。享年八十五岁（一八五七—一九四二）。